Скариоло је у фебруару 2009. године преузео репрезентацију Шпаније. Са Шпанијом је освојио златне медаље на Европским првенствима 2009. и 2011. године док је на Олимпијским играма 2012. освојио сребрну медаљу, након пораза од САД у финалу. У новембру 2012. је одлучио да напусти селекторско место, да би у мају 2015. опет преузео место селектора Шпаније. У свом другом мандату на клупи Шпаније, Скариоло је до сада освојио златну медаљу на Европском првенству 2015. и на Светском првенству 2019. као и бронзане медаље на Олимпијским играма 2016. и на Европском првенству 2017.